
1. CHARAKTERISTIKA PREDMETU

Predmet matematika je na primárnom stupni vzdelávania prioritne zameraný na budovanie základov matematickej gramotnosti a na rozvíjanie kognitívnych oblastí – vedomosti (ovládanie faktov, postupov), aplikácie (používanie získaných vedomostí na riešenie problémov reálneho života), zdôvodňovanie (riešenie zložitejších problémov, ktoré vyžadujú širšie chápanie súvislostí a vzťahov).

Výučba matematiky musí byť vedená snahou umožniť žiakom, aby získavali nové vedomosti špirálovite, vrátane opakovania učiva na začiatku školského roku s propedeutickými postupmi prostredníctvom riešenia úloh s rôznorodým kontextom i divergentných úloh, aby tvorili jednoduché hypotézy a skúmali ich pravdivosť, vedeli používať rôzne spôsoby reprezentácie matematického obsahu (text, tabuľky, grafy, diagramy), rozvíjali svoju schopnosť orientácie v rovine a priestore.

Obsah vzdelávania je spracovaný na kompetenčnom základe. Pri objavovaní a prezentácii nových matematických poznatkov sa vychádza z predchádzajúceho matematického vzdelania žiakov, z ich skúseností s aplikáciou už osvojených poznatkov. Na hodinách matematiky sa tiež kladie dôraz na rozvoj žiackych schopností a zručností, predovšetkým väčšou aktivizáciou žiakov. Proces získavania nových matematických vedomostí u žiakov musí učiteľ realizovať s prevahou pozorovania a experimentovania v ich prirodzenom prostredí.

Učiteľ by mal tiež naučiť žiakov správne klásť otázky, odhadnúť výsledky i korektne formulovať závery. Učenie matematiky by malo byť pre žiakov zaujímavé, aby sa u nich formoval pozitívny vzťah k matematike a aby ju vnímali ako nástroj na riešenie problémových úloh každodenného života.

Vzhľadom na charakter predmetu je potrebné prispôsobiť schopnostiam žiakov rýchlosť preberania tematických celkov rovnako ako ich poradie, prípadné rozdelenie na časti a presuny v rámci ročníkov.




2. CIELE PREDMETU A OBSAH

Žiaci na primárnom stupni vzdelávania majú dosiahnuť nasledujúce ciele:
· osvojiť si základné matematické pojmy, poznatky, znalosti a postupy uvedené vo
vzdelávacom štandarde,
· pracovať s prirodzenými číslami (v obore do 10 000) tak, ako to bližšie špecifikuje
vzdelávací štandard,
· používať zlomky na propedeutickej, prípravnej úrovni,
· identifikovať a správne pomenovať funkčné vzťahy medzi číslami,
· objavovať pravidlá vytvorených postupností a dopĺňať ich,
· orientovať sa v tabuľkách, grafoch a vytvárať ich,
· identifikovať, pomenovať, narysovať a správne označiť geometrické útvary bližšie
špecifikované vo vzdelávacom štandarde,
· odhadnúť a presne odmerať dĺžku útvaru, premeniť jednotky dĺžky (mm, cm, dm, m, km).
· používať matematiku ako jeden z nástrojov na riešenie problémov reálneho života (vrátane postupného nadobúdania finančnej gramotnosti),
· rozvíjať zručnosti súvisiace s procesom učenia sa,
· rozvíjať poznávacie procesy a myšlienkové operácie,
· upevniť kladné morálne a vôľové vlastnosti (samostatnosť, rozhodnosť, vytrvalosť,
húževnatosť, kritiku, sebakritiku, dôveru vo vlastné schopnosti a možnosti, systematickosť pri
riešení úloh v osobnom i verejnom kontexte),
· rozvíjať kľúčové kompetencie v sociálnej a komunikačnej oblasti.

Obsah vzdelávania je v učebnom predmete matematika rozdelený na päť tematických okruhov. Toto členenie sa zachováva aj pre ostatné stupne vzdelávania, pričom na každom stupni nemusí byť explicitne zastúpený každý z týchto tematických okruhov:  
 
1. Čísla, premenná a počtové výkony s číslami  
V tematickom okruhu Čísla, premenná a počtové výkony s číslami sa vytvára pojem prirodzeného čísla, oboznamujú sa s algoritmami počtových výkonov v obore do 10 000 a zavedením písmena()premennej). 
Kompetencie, ktoré má žiak získať: 
- používa prirodzené čísla pri opise reálnej situácie, 
- zobrazí čísla na číselnej osi, 
- vykonáva spamäti aj písomne základné počtové výkony(sčítanie, odčítanie, násobenie a delenie), 
- zaokrúhľuje čísla, vykonáva odhady, kontroluje správnosť výpočtov, 
- pozná a funkčne využíva  rôzne spôsoby kvantitatívneho vyjadrenia celok- časť(prirodzeným číslom, zlomkom), 
- zmatematizuje a rieši reálne situácie, 
- tvorí a rieši úlohy, v ktorých aplikuje osvojené poznatky o číslach a počtových výkonoch. 
 
2. Postupnosti, vzťahy, funkcie, tabuľky, diagramy  
V tematickom okruhu Postupnosti, vzťahy, funkcie, tabuľky, diagramy objavuje kvantitatívne priestorové vzťahy v realite. Zoznamuje sa s prvotnou reprezentáciou vo forme tabuliek, grafov a diagramov. 
Kompetencie, ktoré má žiak získať: 
- vytvára jednoduché postupnosti z predmetov, čísel, 
- vytvára stúpajúcu a klesajúcu postupnosť čísel, 
- objavuje pravidlo postupnosti a pokračuje v tvorení ďalších jej prvkov,
- usporiada údaje patriace k sebe v tabuľke, na základe objavenia súvislostí medzi týmito údajmi, 
- kontrolou správnosti riešenia úloh zisťuje účinnosť svojej práce. 

3. Geometria a meranie  
V tematickom okruhu Geometria a meranie sa zoznamuje s rovinnými a priestorovými geometrickými tvarmi a ich rysovaním. Učí sa porovnávať, odhadovať a merať dĺžku, zoznamovať sa jednotlivými dĺžkovými mierami a riešiť primerané metrické úlohy z bežnej reality.  
Kompetencie, ktoré má žiak získať: 
- rozozná, pomenuje, vymodeluje a popíše jednotlivé priestorové geometrické tvary, nachádza v realite ich reprezentáciu, 
- pozná, vie popísať, pomenovať a narysovať základné rovinné  geometrické tvary, 
- pozná meracie prostriedky, dĺžky a ich jednotky, vie ich samostatne používať aj pri praktických meraniach. 
 
4. Kombinatorika, pravdepodobnosť, štatistika  
V tematickom okruhu Kombinatorika, pravdepodobnosť a štatistika žiaci úlohy riešia manipulatívnou činnosťou s konkrétnymi objektmi, pričom vytvárajú rôzne skupiny predmetov podľa pravidiel (usporadúvať, triediť a vytvárať súbory podľa danej vlastnosti).Pozorujú frekvenciu výskytu určitých javov, udalostí a zaznamenávajú ich. 
Kompetencie, ktoré má žiak získať: 
- prostredníctvom hier a manipulatívnych činností získa skúsenosti s organizáciou konkrétnych súborov predmetov podľa zvoleného ľubovoľného a podľa vopred daného kritéria, 
- vykonáva zber, zápis, interpretáciu údajov,
- orientuje sa v množine údajov, 
- vie posudzovať realitu, v jednoduchých prípadoch vie rozlíšiť istý a nemožný jav. 
 

5. Logika, dôvodenie, dôkazy 
V tematickom  okruhu  Logika, dôvodenie, dôkazy rieši úlohy, v ktorých posudzuje z hľadiska pravdivosti a nepravdivosti primerané výroky z matematiky a zo života a svojho okolia. Tento tematický okruh sa prelína celým matematickým učivom. Žiaci rozvíjajú svoju schopnosť logicky argumentovať, presne sa vyjadrovať a formulovať otázky. 
Kompetencie, ktoré má žiak získať: 
- v jednoduchých prípadoch prisúdi výrokom z blízkeho okolia a z matematiky správnu pravdivostnú  hodnotu, doplní neúplné vety tak, aby vznikli pravdivé ( nepravdivé ) tvrdenia, 
- dokáže sa presne vyjadrovať a formulovať otázky, 
- dokáže logicky argumentovať, 
- uvedomuje si dôležitosť triedenia javov a vecí. 

Na 1. stupni ZŠ je potrebné dať žiakom základy matematickej gramotnosti, ktoré sa budú ďalej rozvíjať a dopĺňať.

3. TEMATICKÉ CELKY, OBSAHOVÝ ŠTANDARD, VÝKONOVÝ ŠTANDARD

3.1  Prehľad tematických celkov a ich obsahu
Druhý ročník
(5 hodín týždenne, 165 hodín za rok)

I. Sčítanie a odčítanie v číselnom obore do 20 s prechodom cez základ 10
· sčítanie počítaním po jednom, dopočítaním druhého sčítanca k prvému, dopočítaním
· menšieho sčítanca k väčšiemu
· sčítanie a odčítanie použitím zautomatizovaného spoja
· rovnice (na propedeutickej úrovni)
· jednoduché slovné úlohy typu:
· určiť súčet, keď sú dané sčítance
· zväčšiť dané číslo o niekoľko jednotiek
· určiť jedného sčítanca, ak je daný súčet a druhý sčítanec
· zmenšiť dané číslo o niekoľko jednotiek
· porovnať rozdielom
· zložená slovná úloha typu:
· určiť súčet, keď sú dané tri sčítance
· určiť rozdiel, keď je daný menšenec a dva menšitele
· propedeutika násobenia a delenia prirodzených čísel

II. Vytváranie prirodzených čísel v číselnom obore do 100
· počítanie po dvoch, troch, ..., po jednotkách, po desiatkach
· prirodzené čísla 1 – 100 a 0
· číslo, číslica, cifra
· jednociferné číslo, dvojciferné číslo, trojciferné číslo
· jednotky, desiatky
· rozklad čísla na jednotky a desiatky
· prvý, piaty, ..., dvadsiaty piaty, ..., stý
· číselný rad
· pojmy súvisiace s orientáciou v číselnom rade: pred, za, hneď pred, hneď za, prvý, druhý,
· ..., predposledný, posledný
· vzostupný a zostupný číselný rad
· číselná os
· väčšie, menšie, rovné, najväčšie, najmenšie
· relačné znaky >, <, =
· nerovnice (na propedeutickej úrovni)
· slovné úlohy na porovnávanie charakterizované vzťahmi viac, menej, rovnako

III. Sčítanie a odčítanie prirodzených čísel v číselnom obore do 100
· pamäťové sčítanie a odčítanie:
· sčítanie a odčítanie celých desiatok
· sčítanie dvojciferného a jednociferného čísla bez prechodu cez základ 10, odčítanie
· jednociferného čísla od dvojciferného bez prechodu cez základ 10
· sčítanie dvojciferného čísla a celej desiatky, odčítanie celej desiatky od dvojciferného
· čísla
· sčítanie dvojciferného čísla a jednociferného čísla s prechodom cez základ 10, odčítanie
· jednociferného čísla od dvojciferného s prechodom cez základ 10
· sčítanie a odčítanie dvojciferných čísel bez prechodu cez základ 10
· sčítanie a odčítanie dvojciferných čísel s prechodom cez základ 10
· algoritmus písomného sčítania a odčítania dvoch prirodzených čísel bez prechodu i s
· prechodom cez základ 10
· sčítanie troch a viacerých prirodzených čísel
· komutatívnosť ako vlastnosť sčítania (na propedeutickej úrovni)
· rovnice (na propedeutickej úrovni)
· jednoduché slovné úlohy na sčítanie:
· určiť súčet, ak sú dané sčítance
· zväčšiť dané číslo o niekoľko jednotiek
· jednoduché slovné úlohy na odčítanie
· určiť rozdiel dvoch čísel
· zmenšiť dané číslo o niekoľko jednotiek
· porovnať rozdielom
· zložené slovné úlohy typu: a + b + c, a + b – c, a – b + c, a – b – c
· kontrola správnosti (skúška správnosti)
IV. Geometria a meranie
· bod, označenie bodu veľkým tlačeným písmenom (A, B,...)
·  priamka, polpriamka, úsečk
·  bod patrí (nepatrí) útvaru, bod leží (neleží) na útvare
·  krajné body úsečky
· jednotky dĺžky: milimeter (mm), centimeter (cm), meter (m)
· dĺžka úsečky v centimetroch
·  porovnávanie a usporiadanie úsečiek pomocou prúžku papiera, meraním a odhadom,
· nástroje na meranie dĺžky: pravítko, meter, meracie pásmo
· neštandardné jednotky dĺžky: palec, stopa, lakeť a pod.
· uzavretá čiara
· pomenovanie mnohouholníkov: trojuholník, štvoruholník, ...
· strana a vrchol rovinného geometrického útvaru
· zhodné zobrazenie – posunutie (na propedeutickej úrovni)
· vzor, obraz
· stavba z kociek

V. Riešenie aplikačných úloh a úloh rozvíjajúcich špecifické matematické myslenie
· pravda, nepravda
· postupnosť znakov, symbolov, čísel, obrázkov
· pravidlo vytvorenia postupnosti znakov, symbolov, čísel, obrázkov
· doplnenie čísel, znakov, symbolov do postupnosti
· systém usporiadania dvoch (troch) predmetov, znakov, symbolov
· spôsoby usporiadania dvoch (troch) predmetov, znakov, symbolov
· počet všetkých možností usporiadania dvoch (troch) predmetov, znakov, symbolov
· nepriamo sformulované úlohy
· zber údajov a ich zaznamenávanie rôznymi spôsobmi
· tabuľka, riadok tabuľky, stĺpec tabuľky, údaj
· jednotky času: hodina, minúta
· časové údaje: pol hodiny, štvrť hodiny, trištvrte hodiny
· sudoku s rozmermi max. 5x5
· magický štvorec s rozmermi max. 4x4
· platidlá: eurá (€), centy (c)
· numerické a slovné úlohy z oblasti finančnej gramotnosti

Tretí ročník
(4 hodiny týždenne, 132 hodín za rok)

I. Násobenie a delenie v obore násobilky
· násobenie s využitím modelov (napr. grafické znázornenie, štvorcová sieť)
· rozlíšenie, že model 3 . 4 sa nerovná modelu 4 . 3
· operácia „násobenie“, znak násobenia . (krát)
· násobok čísla
· párne a nepárne číslo
· násobenie použitím zautomatizovaného spoja, násobilka
· niekoľkokrát viac
· komutatívnosť ako vlastnosť násobenia (na propedeutickej úrovni)
· delenie podľa obsahu (delenie po, rozdelenie na skupiny danej veľkosti)
· delenie na rovnaké časti (delenie na daný počet rovnakých častí)
· delenie, znak delenia : (delené)
· delenie použitím zautomatizovaného spoja
· niekoľkokrát menej
· matematizácia reálnej situácie
· jednoduché slovné úlohy typu:
· určiť súčet viacerých rovnakých sčítancov
· zväčšiť dané číslo niekoľkokrát
· rozdeliť dané číslo na daný počet rovnako veľkých častí (delenie na rovnaké časti)
· rozdeliť dané číslo na čísla danej veľkosti (delenie podľa obsahu)
· zmenšiť dané číslo niekoľkokrát
· porovnať podielom
· kontrola správnosti riešenia slovnej úlohy
· otázka a odpoveď k slovnej úloh
·  jedna časť celku: polovica, tretina, štvrtina,
· časť celku: dve tretiny, tri štvrtiny

II. Vytváranie prirodzených čísel v číselnom obore do 10 000
· počítanie po tisícoch, stovkách, desiatkach a jednotkách
· prirodzené čísla 1 – 10 000 a 0
· jednociferné číslo, dvojciferné číslo, trojciferné číslo, štvorciferné číslo
· jednotky, desiatky, stovky, tisícky
· rozklad čísla (dvojciferné: na súčet jednotiek a desiatok; trojciferné: na súčet jednotiek,
desiatok a stoviek; štvorciferné: na súčet jednotiek, desiatok, stoviek a tisícok)
· číselný rad
· pojmy súvisiace s orientáciou v číselnom rade: pred, za, hneď pred, hneď za, ...,
predposledný, posledný
· vzostupný a zostupný číselný rad
· číselná os
· väčšie, menšie, rovné, najväčšie, najmenšie
· nerovnice (na propedeutickej úrovni)
· slovné úlohy na porovnávanie charakterizované vzťahmi viac, menej, rovnako
· pravidlá zaokrúhľovania
· zaokrúhľovanie čísla na desiatky, zaokrúhľovanie čísla na stovky, zaokrúhľovanie čísla na tisícky (aritmetické)
· znak zaokrúhľovania (=)

III. Geometria a meranie
· dĺžka úsečky v milimetroch
· dĺžka, šírka, meranie
· jednotky dĺžky: milimeter (mm), centimeter (cm), decimeter(dm), meter (m), kilometer (km)
· vzdialenosť, meranie vzdialenosti, porovnávanie vzdialeností
· odhadovaná dĺžka, skutočná dĺžka
· čistota a presnosť rysovania, voľba vhodnej rysovacej pomôcky, hygiena a bezpečnosť pri rysovaní
· štvorcová sieť
· rysovanie štvorca a obdĺžnika v štvorcovej sieti
· označovanie vrcholov štvorca a obdĺžnika veľkým tlačeným písmenom
· zväčšenie a zmenšenie rovinných útvarov v štvorcovej sieti
· podobné útvary (na propedeutickej úrovni)
· vrchol, hrana a stena kocky
· stavba z kociek, plán stavby z kociek (pôdorys stavby s vyznačeným počtom na sebe
stojacich kociek)
· rady, stĺpce (pri stavbách z kociek)

IV. Riešenie aplikačných úloh a úloh rozvíjajúcich špecifické matematické myslenie
· istá udalosť, možná udalosť, nemožná udalosť
· pravdivé tvrdenie, nepravdivé tvrdenie
· kvantifikované výroky: aspoň jeden, práve jeden, najviac jeden
· pravidlo vytvárania postupnosti
· pravidlo, symbol
· systém pri vypisovaní dvojciferných (trojciferných, štvorciferných) čísel
· slovné úlohy s kombinatorickou motiváciou (na úrovni manipulácie a znázorňovania)
· nepriamo sformulované úlohy na násobenie a delenie
· zber údajov, rôzne spôsoby zaznamenávania údajov (grafické, numerické)
· časti tabuľky: riadok, stĺpec, údaj
· stĺpcový graf
· jednotky času: hodina, minúta, sekunda
· premena jednotiek času
· znázornenie času na ručičkových hodinách
· zapísanie času na digitálnych hodinách
· aplikačné úlohy
· numerické a slovné úlohy z oblasti finančnej gramotnosti

Štvrtý ročník
(4 hodiny týždenne, 132 hodín za rok)

I. Sčítanie a odčítanie prirodzených čísel v číselnom obore do 10 000
· sčítanec, súčet, menšenec, menšiteľ, rozdiel
· pamäťové sčítanie a odčítanie:
· sčítanie a odčítanie celých desiatok, stoviek, tisícok
· pričítanie celej desiatky, stovky, tisícky k trojcifernému (štvorcifernému) číslu
· odčítanie jednociferného čísla, celej desiatky, stovky, tisícky od trojciferného
· (štvorciferného) čísla
· komutatívnosť ako vlastnosť sčítania (na propedeutickej úrovni)
· algoritmus písomného sčítania a odčítania dvoch prirodzených čísel bez prechodu i s
prechodom cez základ 10
· sčítanie troch a viacerých prirodzených čísel
· sčítanie a odčítanie s využitím kalkulačky
· zátvorky, význam zátvoriek, počítanie úloh so zátvorkami
· sčítanie a odčítanie so zátvorkami
· rovnice (na propedeutickej úrovni)
· jednoduché slovné úlohy na sčítanie: určiť súčet, ak sú dané sčítance
· zväčšiť dané číslo o niekoľko jednotiek
· jednoduché slovné úlohy na odčítanie: určiť rozdiel dvoch čísel
· zmenšiť dané číslo o niekoľko jednotiek
· porovnať rozdielom
· zložené slovné úlohy typu: a + b + c, a – b – c, a – (b + c), (a + b) – c, a + (a + b),
 a + (a –b)
· odhad, približne, presne
· slovné úlohy s neprázdnym prienikom
· elementy postupu riešenia slovnej úlohy: čítanie textu slovnej úlohy s porozumením,
zápis, grafické znázornenie slovnej úlohy, formulácia a vyriešenie matematickej úlohy,
· kontrola správnosti riešenia, odpoveď
· matematizácia reálnej situácie

II. Násobenie a delenie prirodzených čísel
· násobenie a delenie použitím zautomatizovaného spoja
·  činiteľ, súčin, delenec, deliteľ, podiel
· niekoľkokrát viac, niekoľkokrát menej
· komutatívnosť ako vlastnosť násobenia (na propedeutickej úrovni) násobenie a delenie číslami 10, 100 a 1000
· rovnica (na propedeutickej úrovni)
· okrúhle zátvorky, význam zátvoriek
· počítanie úloh so zátvorkami
· jednoduché slovné úlohy typu:
· určiť súčet viacerých rovnakých sčítancov
· zväčšiť dané čísla niekoľkokrát
· rozdeliť dané číslo na daný počet rovnako veľkých častí (delenie na rovnaké časti)
· rozdeliť dané číslo na čísla danej veľkosti (delenie podľa obsahu)
· zmenšiť dané číslo niekoľkokrát
· porovnať podielom
· priama úmernosť (na propedeutickej úrovni)
· zložené slovné úlohy typu: a + a . b, a + a : b, a . b + c, a . b + c. d
· matematizácia reálnej situácie
· elementy postupu riešenia slovnej úlohy: čítanie textu slovnej úlohy, s porozumením,
zápis, grafické znázornenie slovnej úlohy, formulácia a vyriešenie matematickej úlohy,
kontrola správnosti riešenia, odpoveď
· geometrické modely zlomkov: úsečkový model, kruhový model, obdĺžnikový model (na propedeutickej úrovni)

III. Geometria a meranie
· premena jednotiek dĺžky (mm, cm, dm, m, km)
· zmiešané jednotky dĺžky
· premena zmiešaných jednotiek dĺžky
· mnohouholník, označenie mnohouholníka (ABCD, ABCDE,...)
· vrchol a strana trojuholníka, štvorca, obdĺžnika, štvoruholníka, päťuholníka
· označenie vrcholov mnohouholníka veľkými tlačenými písmenami
· protiľahlé a susedné strany
· uhlopriečka
·  vlastnosti rovinných geometrických útvarov: počet strán, počet vrcholov, dĺžky susedných a protiľahlých strán
· kruh, kružnica, kružidlo
· časti kružnice (kruhu) a ich označovanie: polomer (r), priemer (d, ø),
· stred (S)
· rysovanie kružnice (kruhu):
· s ľubovoľným stredom a ľubovoľným polomerom
· s daným stredom a ľubovoľným polomerom
· s daným stredom a daným polomerom
· dĺžka strany trojuholníka, štvorca a obdĺžnika
· rysovanie ľubovoľného trojuholníka
· rysovanie trojuholníka, ak sú dané dĺžky jeho strán
· súčet, rozdiel dĺžok úsečiek; násobok dĺžky úsečky
· obvod štvorca, obdĺžnika a trojuholníka (na propedeutickej úrovni) ako súčet dĺžok strán

IV. Riešenie aplikačných úloh a úloh rozvíjajúcich špecifické matematické myslenie
· zdôvodnenie rozhodnutia o pravdivosti (nepravdivosti) tvrdenia
· zložené výroky s použitím spojok a, i, aj, tiež, zároveň, alebo (na propedeutickej úrovni)
· pravdivosť (nepravdivosť) zloženého výroku (na propedeutickej úrovni)
· slovné úlohy na výrokovú logiku
· nepriamo sformulované úlohy
· slovné úlohy s kombinatorickou motiváciou (na úrovni manipulácie a znázorňovania)
· časti tabuľky: riadok, stĺpec, údaj
· stĺpcový graf, údaje v stĺpcovom grafe, legenda
· aplikačné úlohy
· numerické a slovné úlohy z oblasti finančnej gramotnosti

3.2  Výkonový štandard

2. ročník
I. Sčítanie a odčítanie v číselnom obore do 20 s prechodom cez základ 10 (počet hodín 20)
Žiak na konci 2. ročníka základnej školy vie/dokáže:
· určiť počet prvkov v skupine a vyjadria ho prirodzeným číslom,
· vytvoriť (vyznačiť, oddeliť) skupinu s daným počtom prvkov,
· napísať a prečítať číslo,
· rozlíšiť a správne použiť pojmy číslo, číslica, cifra,
· rozlíšiť jednociferné, dvojciferné a trojciferné číslo,
· rozložiť dvojciferné číslo na jednotky a desiatky,
· zložiť z jednotiek a desiatok dvojciferné číslo,
· použiť radové číslovky v číselnom obore do 100,
· orientovať sa v číselnom rade,
· vytvoriť vzostupný a zostupný číselný rad,
· doplniť chýbajúce čísla do vzostupného aj zostupného číselného radu,
· zobraziť číslo na číselnej osi,
· usporiadať čísla podľa veľkosti vzostupne i zostupne,
· porovnať dve čísla a výsledok porovnania zapísať pomocou relačných znakov >,<, =,
· vymenovať niekoľko čísel menších (väčších) ako dané číslo,
· odčítať viac rovnakých menšiteľov.

II. Vytváranie prirodzených čísel v číselnom obore do 100 (počet hodín 30)
Žiak na konci 2. ročníka základnej školy vie/dokáže:
· určiť počet prvkov v skupine a vyjadria ho prirodzeným číslom,
· vytvoriť (vyznačiť, oddeliť) skupinu s daným počtom prvkov,
· napísať a prečítať číslo,
· rozlíšiť a správne použiť pojmy číslo, číslica, cifra,
· rozlíšiť jednociferné, dvojciferné a trojciferné číslo,
· rozložiť dvojciferné číslo na jednotky a desiatky,
· zložiť z jednotiek a desiatok dvojciferné číslo,
· použiť radové číslovky v číselnom obore do 100,
· orientovať sa v číselnom rade,
· vytvoriť vzostupný a zostupný číselný rad,
· doplniť chýbajúce čísla do vzostupného aj zostupného číselného radu,
· zobraziť číslo na číselnej osi,
· usporiadať čísla podľa veľkosti vzostupne i zostupne,
· porovnať dve čísla a výsledok porovnania zapísať pomocou relačných znakov >,<, =,
· vymenovať niekoľko čísel menších (väčších) ako dané číslo.

III. Sčítanie a odčítanie prirodzených čísel v číselnom obore do 100 (počet hodín 33)
Žiak na konci 2. ročníka základnej školy vie/dokáže:
· sčítať prirodzené čísla spamäti,
· odčítať prirodzené čísla spamäti,
· sčítať prirodzené čísla písomne,
· odčítať prirodzené čísla písomne,
· pri riešení úloh využiť komutatívnosť sčítania,
· vyriešiť jednoduché rovnice v číselnom obore do 100,
· vyriešiť jednoduché slovné úlohy v číselnom obore do 100,
· vyriešiť zložené slovné úlohy v číselnom obore do 100,
· pri riešení slovných úloh vykonať kontrolu správnosti.

IV. Geometria a meranie (počet hodín 33)
Žiak na konci 2. ročníka základnej školy vie/dokáže:
· vyznačiť bod a pomenujú ho,
· narysovať, označiť a pomenovať priamku, polpriamku, úsečku,
· vyznačiť bod, ktorý danému útvaru (úsečke, priamke, polpriamke) patrí, resp. nepatrí,
· vyznačiť úsečku na priamke, polpriamke,
· narysovať úsečku, ak sú dané dva krajné body,
· odmerať dĺžku predmetu za pomoci pravítka (s presnosťou na centimetre) a výsledok
merania zapísať,
· odmerať dĺžku úsečky (s presnosťou na centimetre), porovnať a usporiadať úsečky
podľa dĺžky,
· narysovať úsečku danej dĺžky (s presnosťou na centimetre),
· odmerať vzdialenosť za pomoci metra i pásma (s presnosťou na metre) a výsledok
merania zapísať,
· správne použiť a označiť jednotky dĺžky,
· pri meraní dĺžky použiť vhodný nástroj na meranie a zvoliť vhodnú jednotku dĺžky,
· odmerať dĺžku za pomoci neštandardných jednotiek,
· narysovať uzavretú čiaru,
· identifikovať a pomenovať mnohouholníky,
· identifikovať strany a vrcholy rovinných geometrických útvarov,
· v štvorcovej sieti dokresliť (dorysovať) zhodný obrázok,
· postaviť jednoduchú stavbu z kociek podľa vzoru a podľa obrázka.

V. Riešenie aplikačných úloh a úloh rozvíjajúcich špecifické matematické myslenie (počet
hodín 20)
Žiak na konci 2. ročníka základnej školy vie/dokáže:
· rozhodnúť o pravdivosti (nepravdivosti) tvrdenia,
·  identifikovať a popísať pravidlo vytvorenej postupnosti čísel, znakov, symbolov,
· na základe identifikovaného pravidla doplniť do postupnosti niekoľko čísel, znakov,
symbolov,
· vytvoriť systém pri hľadaní a zapisovaní spôsobov usporiadania dvoch (troch)
predmetov, znakov, symbolov,
· nájsť všetky rôzne spôsoby usporiadania dvoch (troch) predmetov, znakov, symbolov,
· určiť počet možností usporiadania dvoch (troch) predmetov, znakov, symbolov,
· vyriešiť nepriamo sformulované úlohy na sčítanie a odčítanie v číselnom obore do 100,
· zozbierať, zoskupiť, zaznamenať údaje rôznymi spôsobmi,
· vytvoriť jednoduchú tabuľku a orientovať sa v nej,
· doplniť do tabuľky chýbajúce údaje,
· využívať tabuľku ako nástroj na riešenie úloh,
· označiť a pomenovať jednotky času,
· určiť čas na digitálnych i ručičkových hodinách,
· znázorniť čas na digitálnych i ručičkových hodinách,
· doplniť chýbajúce čísla (znaky) podľa logického usporiadania (sudoku, magické
štvorce),
· vymenovať platidlá,
· nájsť niekoľko spôsobov zaplatenia danej sumy,
· vyriešiť primerané úlohy z oblasti finančnej gramotnosti.

3. ročník
I. Násobenie a delenie v obore násobilky (počet hodín 47)
Žiak na konci 3. ročníka základnej školy vie/dokáže:
· vymodelovať násobenie prirodzených čísel ako súčet viacerých rovnakých sčítancov a
zapísať ho pomocou znaku násobenia (s rešpektovaním poradia činiteľov),
· vymenovať čísla po 2, 3, 4, 5, ..., 10 vzostupne
· vynásobiť prirodzené čísla v obore malej násobilky do 100 spamäti
· zväčšiť dané číslo násobením niekoľkokrát,
· vytvoriť príklady na násobenie k danej situácii,
· pri riešení úloh využiť vzťah medzi sčítaním viacerých rovnakých sčítancov a
násobením,
· pri riešení úloh využiť komutatívnosť násobenia,
·  rozdeliť celok na skupiny danej veľkosti (delenie podľa obsahu),
· rozdeliť celok na daný počet rovnakých častí (delenie na rovnaké časti),
· zapísať delenie podľa obsahu a delenie na rovnaké časti pomocou znaku delenia,
· vymenovať čísla po 2, 3, 4, 5, ..., 10 zostupne,
· vydeliť prirodzené čísla v obore násobilky do 100 spamäti,
· zmenšiť dané číslo delením niekoľkokrát,
· vytvoriť príklady na delenie k danej situácii,
· pri riešení úloh využiť vzťah medzi odčítaním viacerých rovnakých menšiteľov a
delením,
· vyriešiť jednoduchú rovnicu na násobenie a delenie v číselnom obore do 100,
· vyriešiť jednoduché slovné úlohy na násobenie a delenie prirodzených čísel v obore
násobilky do 100,
· vytvoriť jednoduché slovné úlohy k danému numerickému príkladu na násobenie a
delenie v obore násobilky do 100,
· overiť správnosť riešenia (výsledku) úlohy,
· k slovnej úlohe sformulovať otázku a zoštylizovať správnu odpoveď,
· pomenovať jednu časť celku,
· určiť, aká časť celku je vyznačená (oddelená).

II. Vytváranie prirodzených čísel v číselnom obore do 10 000 (počet hodín 40)
Žiak na konci 3. ročníka základnej školy vie/dokáže:
· určiť počet prvkov v skupine a vyjadriť ho prirodzeným číslom,
· napísať a prečítať číslo,
· rozlíšiť jednociferné, dvojciferné, trojciferné a štvorciferné číslo,
· rozložiť trojciferné číslo na jednotky, desiatky, stovky,
· rozložiť štvorciferné číslo na jednotky, desiatky, stovky, tisícky,
· zložiť z jednotiek, desiatok a stoviek trojciferné číslo,
· zložiť z jednotiek, desiatok, stoviek a tisícok štvorciferné číslo,
· orientovať sa v číselnom rade,
· vytvoriť vzostupný a zostupný číselný rad,
· doplniť chýbajúce čísla do vzostupného aj zostupného číselného radu,
· zobraziť číslo na číselnej osi,
· usporiadať čísla podľa veľkosti vzostupne i zostupne,
· porovnať dve čísla a výsledok porovnania zapísať pomocou znakov >,<, =,
· vymenovať niekoľko čísel menších (väčších) ako dané číslo,
· vyriešiť jednoduché nerovnice,
· vyriešiť slovné úlohy na porovnávanie,
· zaokrúhliť číslo na desiatky, stovky i tisícky podľa pravidiel zaokrúhľovania a výsledok
zapísať.

III. Geometria a meranie (počet hodín 33)
Žiak na konci 3. ročníka základnej školy vie/dokáže:
· odmerať dĺžku úsečky (s presnosťou na milimetre),
· porovnať a usporiadať úsečky podľa dĺžky,
· narysovať úsečku danej dĺžky (s presnosťou na milimetre),
· odmerať dĺžku (šírku) predmetu za pomoci pravítka (s presnosťou na milimetre) a
výsledok merania zapísať,
· správne použiť a označiť jednotky dĺžky,
· porovnať jednotky dĺžky,
· odmerať väčšie vzdialenosti v metroch,
· porovnať vzdialenosti,
· odhadnúť dĺžku úsečky,
· odhadnúť kratšiu dĺžku v centimetroch (milimetroch) a dlhšiu dĺžku v metroch,
· osvojiť si a použiť základné zásady rysovania,
· narysovať rovinné útvary v štvorcovej sieti a označiť ich vrcholy veľkým tlačeným
písmenom,
· vyznačiť bod, ktorý danému geometrickému útvaru patrí, resp. nepatrí,
· zväčšiť a zmenšiť rovinné útvary v štvorcovej sieti (štvorec, obdĺžnik),
· identifikovať steny, hrany a vrcholy kocky,
· postaviť stavbu z kociek na základe
· vytvoriť plán stavby z kociek.
IV. Riešenie aplikačných úloh a úloh rozvíjajúcich špecifické matematické myslenie (počet
hodín 12)
Žiak na konci 3. ročníka základnej školy vie/dokáže:
· rozlíšiť istú udalosť, možnú udalosť, nemožnú udalosť,
· rozhodnúť o pravdivosti (nepravdivosti) tvrdenia,
· rozlíšiť a správne použiť kvantifikované výroky,
· identifikovať a popísať pravidlo vytvorenej postupnosti čísel, znakov, symbolov,
· na základe identifikovaného pravidla doplniť do postupnosti niekoľko čísel, znakov,
symbolov,
· vytvoriť systém pri hľadaní a zapisovaní rôznych dvojciferných (trojciferných,
štvorciferných) čísel zložených z daných číslic (číslice sa môžu aj opakovať),
· vytvoriť rôzne dvojciferné (trojciferné, štvorciferné) čísla z množiny číslic (číslice sa
môžu aj opakovať),
· vyriešiť slovné úlohy s kombinatorickou motiváciou,
· vyriešiť nepriamo sformulované úlohy na násobenie a delenie v obore násobilky,
· zozbierať, zoskupiť, zaznamenať údaje rôznymi spôsobmi,
· z daných údajov vytvoriť prehľadnú tabuľku,
· doplniť do tabuľky chýbajúce údaje,
· popísať časti tabuľky, orientovať sa v tabuľke,
· využívať tabuľku ako nástroj na riešenie úloh,
· orientovať sa v stĺpcovom grafe,
· dokresliť chýbajúce údaje do stĺpcového grafu,
· vyriešiť aplikačné úlohy súvisiace s orientáciou v tabuľke alebo stĺpcovom grafe,
· označiť a pomenovať jednotky času,
· premeniť jednotky času,
· určiť čas na digitálnych i ručičkových hodinách,
· znázorniť čas na digitálnych i ručičkových hodinách,
· zapísať čas z ručičkových hodín do digitálnych a naopak,
· vyriešiť aplikačné úlohy súvisiace s orientáciou v čase,
· nájsť niekoľko spôsobov zaplatenia danej sumy,
· vyriešiť primerané úlohy z oblasti finančnej gramotnosti.

4. ročník
I. Sčítanie a odčítanie prirodzených čísel v číselnom obore do 10 000 (počet hodín 45)
Žiak na konci 4. ročníka základnej školy vie/dokáže:
· aktívne v komunikácii používať pojmy sčítanec, súčet, menšenec,
menšiteľ, rozdiel,
· sčítať a odčítať prirodzené čísla spamäti,
· pri riešení úloh využiť komutatívnosť sčítania,
· sčítanec, súčet, menšenec, menšiteľ, rozdiel
· pamäťové sčítanie a odčítanie:
· sčítanie a odčítanie celých desiatok, stoviek, tisícok
· pričítanie celej desiatky, stovky, tisícky k trojcifernému (štvorcifernému) číslu
· písomne sčítať dve prirodzené čísla (algoritmus písomného sčítania),
· písomne odčítať dve prirodzené čísla (algoritmus písomného odčítania),
· písomne sčítať tri a viac prirodzených čísel,
· sčítať a odčítať
· prirodzené čísla s využitím kalkulačky,
· vyriešiť jednoduché úlohy na sčítanie (odčítanie) so zátvorkami,
· vyriešiť jednoduché rovnice,
· vyriešiť jednoduché slovné úlohy na sčítanie a odčítanie,
· vyriešiť zložené slovné úlohy,
· sformulovať text slovnej úlohy k numerickému príkladu,
· vyriešiť slovné úlohy s využitím zaokrúhlenia prirodzených čísel,
· odhadnúť výsledok úlohy,
· vyriešiť primerané slovné úlohy s neprázdnym prienikom,
· pri riešení slovnej úlohy využiť v prípade potreby jednotlivé elementy postupu riešenia,
· zmatematizovať primerané reálne situácie

II. Násobenie a delenie prirodzených čísel (počet hodín 35)
Žiak na konci 4. ročníka základnej školy vie/dokáže:
· vynásobiť a vydeliť prirodzené čísla v obore násobilky do 100 spamäti,
· aktívne v komunikácii používať pojmy činiteľ, súčin, delenec, deliteľ, podiel,
· zväčšiť (zmenšiť) dané číslo niekoľkokrát,
· pri riešení úloh využiť komutatívnosť násobenia,
· vynásobiť a vydeliť prirodzené číslo 10, 100 a 1000,
· vyriešiť jednoduchú rovnicu na násobenie a delenie v obore násobilky,
· vyriešiť jednoduché úlohy na násobenie (delenie) so zátvorkami,
· vyriešiť jednoduché slovné úlohy na násobenie a delenie
· prirodzených čísel v obore násobilky do 100,
· vytvoriť slovné úlohy k danému numerickému príkladu na násobenie a delenie v obore
násobilky do 100,
· vyriešiť slovné úlohy na priamu úmernosť,
· vyriešiť zložené slovné úlohy,
· zmatematizovať primerané reálne situácie,
· pri riešení slovnej úlohy využiť v prípade potreby jednotlivé elementy postupu riešenia,
· znázorniť na primeranom geometrickom modeli danú časť celku (polovicu, tretinu,
štvrtinu, ...).

III. Geometria a meranie (počet hodín 33)
Žiak na konci 4. ročníka základnej školy vie/dokáže:
· premeniť jednotky dĺžky (aj zmiešané), identifikovať a pomenovať mnohouholník
(štvoruholník, päťuholník, ...),
· vymenovať vrcholy a strany mnohouholníka (trojuholníka, štvorca a obdĺžnika,
štvoruholníka, päťuholníka, ...)
· označiť vrcholy mnohouholníka (trojuholníka, štvorca a obdĺžnika, štvoruholníka,
päťuholníka, ...),
· vyznačiť protiľahlé i susedné strany štvorca a obdĺžnika
· v štvorci a obdĺžniku vyznačiť uhlopriečky,
· popísať vlastnosti rovinných geometrických útvarov (trojuholník, štvorec, obdĺžnik),
· rozlíšiť, pomenovať kruh a kružnicu,
· určiť, vyznačiť a pomenovať v kružnici (kruhu) stred, polomer, priemer,
· narysovať kružnicu (kruh) pomocou kružidla,
· odmerať dĺžky strán trojuholníka, štvorca, obdĺžnika (s presnosťou na milimetre),
· narysovať trojuholník a pomenovať jeho vrcholy,
· určiť súčet dvoch a viacerých úsečiek graficky a numericky,
· určiť rozdiel dvoch úsečiek graficky a numericky,
· určiť násobok úsečky graficky a numericky,
· vypočítať obvod trojuholníka, štvorca a obdĺžnika ako súčet dĺžok strán,
· vytvoriť z kociek rôzne stavby podľa plánu,
· vytvoriť a slovne opísať vlastnú stavbu z kociek,
· nakresliť plán stavby z kociek.

IV. Riešenie aplikačných úloh a úloh rozvíjajúcich špecifické matematické myslenie (počet
hodín 19)
Žiak na konci 4. ročníka základnej školy vie/dokáže:
· vytvoriť pravdivé (nepravdivé) tvrdenie,
· zdôvodniť pravdivosť (nepravdivosť) tvrdenia,
· vytvoriť zložené výroky a rozhodnúť o ich pravdivosti (nepravdivosti),
· vyriešiť slovné úlohy na výrokovú logiku,
· vyriešiť nepriamo sformulované úlohy na sčítanie a
· odčítanie v číselnom obore do 10 000,
· vyriešiť slovné úlohy s kombinatorickou motiváciou,
· zozbierať, zoskupiť, zaznamenať údaje rôznymi spôsobmi,
· z daných údajov vytvoriť prehľadnú tabuľku,
· popísať časti tabuľky, orientovať sa v tabuľke,
· doplniť do tabuľky chýbajúce údaje,
· orientovať sa v stĺpcovom grafe,
· dokresliť chýbajúce údaje do stĺpcového grafu,
· vyriešiť aplikačné úlohy súvisiace s orientáciou v tabuľke alebo v stĺpcovom grafe,
· vyriešiť aplikačné úlohy súvisiace s orientáciou v čase
· vyriešiť primerané úlohy z oblasti finančnej gramotnosti.


4. PRIEREZOVÉ TÉMY

Osobnostný a sociálny rozvoj 
Poskytnúť žiakom  možnosť rozvíjať sebareflexiu, sebaúctu, sebadôveru a s tým spojené prevzatie zodpovednosti za svoje konanie, osobný život a sebavzdelávanie. Prostredníctvom modelových situácií, diskusií a hier umožniť žiakom pestovať kvalitné medziľudské vzťahy, rozvíjať sociálne spôsobilosti, potrebné pre osobný a sociálny život a spoluprácu. 
 
Environmentálna výchova 
Prostredníctvom zadávania matematických úloh viesť žiakov k pochopeniu vzájomných vzťahov medzi organizmami, vzťahom človeka k životnému prostrediu,  k citlivému vnímaniu a hodnoteniu konania ľudí vo vzťahu k životnému prostrediu.  Poskytnúť žiakom  prostredníctvom riešení úloh mnoho príležitostí na zamyslenie sa nad vzťahom človeka a životného prostredia, vzťahu k zvieratám, prírode, okoliu.
Mediálna výchova 
Poskytnúť žiakom  možnosť uvedomiť si, s ktorými médiami prichádzajú každodenne do kontaktu, ako na nich vplývajú, uvedomiť si ich pozitívny vplyv, ako aj ich nebezpečenstvá.  Umožniť žiakom  formovanie vlastného názoru na médiá a ich posolstvá, na základe poznania, interpretácie , hodnotenia a tvorby jednoduchých mediálnych produktov. Viesť žiakov k adekvátnemu zaobchádzaniu s médiami a ich produktmi (efektívne využívať PC programy a internet vo voľnom čase, aktívne pracovať s detskými časopismi, vyhľadávať aktuálne informácie).  
 
Multikultúrna výchova 
Viesť žiakov prostredníctvom riešení rôznych matematických úloh k pochopeniu a rešpektovaniu faktu kultúrnej rozmanitosti. Podnecovať a rozvíjať u žiakov tolerantné postoje k nositeľom odlišných kultúr, ale súčasne zachovávať ich povedomie príslušnosti k vlastnej kultúre. Rozvíjať schopnosť riešiť konflikty pokojnou cestou, schopnosť komunikovať a spolupracovať s nositeľmi iných kultúr v bezpečnom prostredí.  
 
Dopravná výchova 
Prostredníctvom matematických úloh viesť žiakov k pochopeniu funkcie dopravy, formovať mravné vedomie a správanie sa žiakov v zmysle zodpovednosti pri chôdzi a jazde v cestnej premávke. Rozvíjať u žiakov  vyjadrovanie  vlastných názorov  na uplatňovanie zásad bezpečného správania sa v cestnej premávke a vyhodnocovanie situácií z hľadiska bezpečnosti. 
 
Ochrana života a zdravia 
Vytvárať u žiakov prostredníctvom zadávania a riešenia úloh predpoklady na účelne komunikovanie v rozličných prostrediach a situáciách ohrozujúcich život a zdravie človeka. Rozvíjať u žiakov schopnosť zvládať stres a frustráciu, komunikáciu s inými ľuďmi a solidaritu pri riešení problémov širšej komunity ľudí, poskytnúť žiakom potrebné teoretické vedomosti a formovať ich vzťah k problematike ochrany svojho zdravia a života a tiež zdravia a života iných ľudí v mimoriadnych situáciách vplyvom nepredvídaných skutočností ohrozujúcich človeka a jeho okolie.

Regionálna výchova  a tradičná ľudová kultúra 
Na hodinách geometrie Vytvárať u žiakov predpoklady na pestovanie a rozvíjanie citu ku krásam svojho regiónu, prírody, staviteľstva, ľudového umenia a spoznávanie a uchovávanie kultúrneho dedičstva našich predkov. Poznávať históriu a kultúru vlastnej obce, mesta, krajiny. Skúmať a objavovať vlastnú kultúru a spoznávať iné kultúry v oblasti ľudových tradícií. 
 
Výchova k manželstvu a rodičovstvu 
Prostredníctvom matematických operácií, riešení úloh zameraných na finančnú gramotnosť utvárať u žiakov základné vedomosti a zodpovedný postoj v oblasti partnerských vzťahov a rodičovstva v súlade s etickými normami. Pripraviť žiakov na zodpovedné medziľudské vzťahy, manželstvo, rodičovstvo, aby uprednostňovali princípy zdravého životného štýlu a nerizikového správania sa vo svojom každodennom živote, učiť žiakov efektívne hospodáriť s finančnými prostriedkami.

	Implementácia FINANČNEJ GRAMOTNOSTI

	Tematický celok MAT
	Tematický celok FG
	Obsahový štandard
	Výkonový štandard

	2.ročník

	



Sčítanie a odčítanie prirodzených čísel v obore do 100
	



Plánovanie a hospodárenie s peniazmi
	Vypracovať osobný finančný plán.
	Roztriediť výdavky na domácnosť a príjmy v domácnosti.

	
	
	Popísať spôsob používania rôznych metód platenia.
	Opísať, za čo všetko rodičia v domácnosti platia. Vysvetliť používanie bežných peňazí v bežných situáciách (hotovostná a bezhotovostná forma peňazí).

	3. ročník

	Sčítanie a odčítanie prirodzených čísel v obore do 10 000
	




Plánovanie a hospodárenie s peniazmi
	Zvážiť príspevku na darcovstvo a filantropiu.
	Opísať na jednoduchých príkladoch význam vzájomnej pomoci a charitatívnych aktivít.

	Riešenie aplikačných úloh rozvíjajúce špecifické matematické myslenie
	
	Uplatniť spotrebiteľské zručnosti pri zodpovednom rozhodovaní o nákupe.
	Porovnať ceny rovnakého výrobku v dvoch rôznych obchodoch. Uplatniť zodpovedné rozhodovanie, primerané osobnému veku, pri nákupe.

	4. ročník

	Násobenie a delenie prirodzených čísel v obore do 100
	Zabezpečenie peňazí pre uspokojovanie životných potrieb- príjem a práca
	Zhodnotiť vzdialenosť a pracovné predpoklady z hľadiska uspokojovania životných potrieb a základné otázky úspešnosti vo finančnej oblasti.
	Opísať vzťah povolanie- zamestnanie. Vysvetliť príklady úspešnosti a neúspešnosti v živote človeka vo všeobecnosti.

	Riešenie aplikačných úloh a úloh rozvíjajúce špecifické matematické myslenie
	

Sporenie a investovanie

	Vysvetliť, akým spôsobom investovanie zhodnocuje majetok a pomáha pri plnení finančných cieľov.
	Uviesť svoju predstavu o tom, čo je možné považovať za investíciu (zamerať sa aj na nemateriálnu stránku).



MEDZIPREDMETOVÉ VZŤAHY 
Ku komplexnému poznaniu okolitého sveta žiakmi, sa musí budovať jednotný systém poznatkov nielen vnútri samotného didaktického systému matematiky, ale aj vo vzťahu matematiky k ostatným vyučovacím predmetom. Vyučovanie matematiky je úzko späté s ostatnými vyučovacími predmetmi, ktoré spolupôsobia pri vytváraní správnych matematických vedomostí, napr. prírodoveda, vlastiveda, informatická výchova, telesná výchova. Výrazné väzby sú medzi matematikou a  slovenským jazykom a literatúrou a to v oblasti aplikácií ale aj motivácií.  
Správne matematické vedomosti zasa uľahčujú prácu na iných vyučovacích predmetoch (napr. hudobnej výchovy, anglického jazyka), skvalitňujú výchovno-vzdelávací proces ako celok.




5. METÓDY A FORMY PRÁCE – STRATÉGIE VYUČOVANIA

Učiteľ využíva rozličné vyučovacie metódy (napr. heuristickú, analyticko-syntetickú atď.) a rozmanité formy práce. Ich výber a použitie závisí od konkrétnych podmienok pri rešpektovaní zásady primeranosti veku. 
Významné miesto má samostatná práca žiakov s dôrazom na diferencovanosť úloh a individuálny prístup učiteľa k žiakom. Ďalej je to práca vo dvojiciach či skupinách, ktorá má byť účelná a má sa využívať funkčne. Dôležité je rozvíjať invenciu žiakov a využívať ich hravosť prostredníctvom didaktických hier a tým prispievať k rozvíjaniu matematickej gramotnosti. 

Podľa vlastného uváženia s ohľadom na podmienky danej triedy si učiteľ vyberá priebežne vo všetkých ročníkoch a aplikuje tieto formy, metódy a prostriedky:  
Formy:  
- skupinová práca žiakov (rôzne formy výstupu podľa témy) 
- frontálna, hromadná práca 
- práca vo dvojiciach  
- individuálna práca žiakov (rôzne formy výstupu podľa témy) 
- práca s knihou 
- práca s modelmi 
- práca s doplnkovým textom 
- analýzy ukážok, práca s IKT 
Metódy:  
- motivačné: brainstorming, výmena názorov, didaktické hry m. rozhovor, m. rozprávanie, m. demonštrácia, m. výzva, pochvala  
- expozičné: výklad, vysvetľovanie, vyučovací rozhovor, prednášky, demonštrácia pohybu, činnosti, pozorovanie, manipulácia s predmetmi, prezentácia, práca s ukážkami 
- fixačné: skupinová diskusia, diskusia, rozprávanie 
- diagnostické a klasifikačné: m. pozorovania žiakov, klasifikačné metódy, slovné hodnotenie, ústne písomné, praktické skúšanie, did. testy, rozbor žiackych písomných prác 
-slovné- vysvetľovanie, popis, rozprávanie,-dialogické- rozhovor, beseda, problémová metóda, -heuristická metóda 
- názorné- demonštrácia, pozorovanie, modelovanie
- praktické- projekčná činnosť, praktické práce, didaktické hry, práca s CD, internetom 
- logické- analytická, syntetická, analyticko- syntetická, induktívna, deduktívna, genetická, dogmatická
V modeli výučby orientovanej na učebný cieľ, na učebnú činnosť žiakov sa očakáva, že žiaci budú aktívni a vo výsledku ich činnosti produktívni. Aby sa žiaci chceli a mohli aktívne
učiť na vyučovaní, je potrebné vytvoriť určité pravidlá a podmienky. Žiaci sa budú učiť na
vyučovacích hodinách, ak na nich môžu:
-byť tvoriví pri učení,
-pýtať sa, keď niečo nevedia bez obavy z ohrozenia,
-ak sa im dôveruje, ak sa im verí, že to dokážu,
-mať šancu byť úspešnými,
-očakávať, že za prácu budú uznaní a ocenení,
mať dostatok času na to, aby sa to naučili,
-byť hodnotení vzhľadom k sebe a nie porovnávaním s inými,
-mať dostatok učebných zdrojov a pomôcok pri učení,
-uvedomiť si, že to, čo sa učia, má pre nich význam, zmysel,
-ak spôsob učenia na hodinách je zaujímavý,
-ak vedia, čo sa od nich očakáva,
-vedieť ako, čo a kedy sa bude hodnotiť,
-dozvedieť sa, čo sa naučili,
-ak na vyučovaní je príjemná sociálna klíma,
-ak prostredie v triede je estetické, čisté, podnetné.

6. HODNOTENIE PREDMETU

Priebežné a súhrnné hodnotenie žiakov sa realizuje klasifikáciou – známkou v súlade s aktuálne platnou legislatívou. 

· Žiak je z predmetu skúšaný ústne, písomne alebo prakticky najmenej štyrikrát v polročnom hodnotiacom období. Použijú sa adekvátne metódy (didaktické testy, päťminútovky, samostatné práce, pracovné listy, písomné práce, výstupné práce) a prostriedky hodnotenia (klasifikácia, pochvala – ústna, písomná....).  
· Pri hodnotení pristupujeme ku každému žiakovi individuálne. Neporovnávame výsledky detí medzi sebou, ale hodnotíme každého žiaka podľa jeho schopností. Výkon žiaka je hodnotený  vzhľadom na jeho možnosti. Snahou každého učiteľa je pozitívne hodnotenie, ktoré má veľký motivačný charakter.
· Rozlišujeme hodnotenie začlenených ( integrovaných) a bežných žiakov. 
· Žiakov postupne vedieme, aby sa vedeli ohodnotiť sami, ale aj svojho spolužiaka.
· V jednom dni môže žiak robiť len jednu skúšku , ktorá má trvať viac ako 25 minút. 
· Učiteľ oznamuje žiakovi výsledok každého hodnotenia a posúdi klady a nedostatky hodnotených prejavov a výkonov. Po ústnom skúšaní učiteľ oznámi žiakovi výsledok ihneď. Výsledky hodnotenia písomných oznámi žiakovi a predloží k nahliadnutiu najneskôr do 10 dní. 
· Vyučujúci klasifikuje iba prebrané a precvičené učivo. Pri klasifikácii používa platnú klasifikačnú stupnicu. Vedie evidenciu o každom hodnotení žiaka. 
· Písomné práce a ďalšie druhy skúšok rozvrhne učiteľ rovnomerne na celý školský rok. Písomné práce sú oznámené vopred. Pravidelným rozvrhnutím hodnotiacich činností zabráni preťažovaniu žiaka. Písomné práce archivuje do konca príslušného školského roka. 
Percentuálne hodnotenie:

	100% - 90%
	1

	89% - 75%  
	2

	74% - 50%  
	3

	49% - 30%
	4

	29% - 0%
	5



Kontrolné práce:
· 2. ročník – vstupný, polročný, výstupný
· 3. ročník – vstupný, polročný, výstupný
· 4. ročník - vstupný, polročný, výstupný

7. UČEBNÉ ZDROJE
Vyučujúci volí výber učebníc matematiky, pracovných zošitov a doplnkovej literatúry na základe aktuálnej ponuky na trhu a podľa dohovoru MZ.
2. ročník
M. Belic, J. Striežovská, Matematika pre druhákov – učebnica
M. Belic – J. Striežovská, Matematika pre druhákov – pracovný zošit 1. a 2. časť, 

3. ročník
M. Belic – J. Striežovská, Matematika pre tretiakov – pracovný zošit 1. a 2. časť, AITEC, 
M. Belic – J. Striežovská, Matematika pre 3. ročník ZŠ – učebnica, AITEC 

4. ročník
M. Belic – J. Striežovská, Matematika pre štvrtákov – pracovný zošit 1. a 2. časť, AITEC, 
M. Belic – J. Striežovská, Matematika pre 4. ročník ZŠ – učebnica, AITEC
 
· Webové stránky:
www.zborovna.sk
www. bezkriedy.sk

· Didaktická technika:
· Počítač, notebook, dataprojektor, Interaktívna tabuľa 
· Obrazový materiál, modely, textový materiál, posluchové nahrávky, plagáty, 
· Nápovedné obrázky, Makety euro bankoviek a mincí 
· PowerPoint prezentácie  
· Výukové CD MAT pre 1.stupeň ZŠ 
· Interaktívne cvičenia

